Ebost – Cyn Cyfarfod

Prynhawn da,
Ysgrifennaf atoch er mwyn amlinelli’r hyn yr wyf yn bwriadu trafod yn ystod ein cyfarfod wythnos nesaf.
Nod y cyfarfod yw eich hysbysu chi ynglun a ymyrraeth ‘ChATT’ fel y gallwn ei ymgorffori fel rhan o’r cwricwlwm er mwyn gwella sgiliau cyfathrebu ar draws yr ysgol gyfan. Mae hyn yn dilyn argymhellion arolygiad diweddar Estyn.
Mae’r ymyrraeth yma yn raglen ymyrraeth a sgrinio i bob plentyn yn enwedig plant ag anawsterau iaith neu leferydd hyd at 11 mlwydd oed. Mae’r ymyrraeth wedi cael ei rannu yn dair elfen sef;
Sgrinio cychwynnol
Sgrinio manwl
Deunyddiau cefnogi
Gwelir yn yr atodiadau am esiamplau o’u deunyddiau a’r taflennu sgrinio.

Canolbwyntia ChATT ar chwe agwedd wahanol o iaith lafar sef;
· Iaith derbyngar (Receptive language)
· Iaith fynegiannol
· Sylw a gwrandawiad
· Lleferydd
· Chwarae
· Cyfathrebu cymdeithasol

Iaith derbyngar yw'r gallu i ddeall geirfa ac iaith. Mae sgiliau iaith derbyngar yn datblygu cyn sgiliau iaith fynegiannol ac, os oedi, dylid canolbwyntio arni yn gyntaf. Er mwyn i blentyn allu cyfathrebu a dysgu, mae angen iddynt allu deall iaith lafar ac ysgrifenedig. Bydd plant yn ei chael hi'n anodd siarad neu ateb cwestiwn os na allant ddeall yr hyn a ddywedwyd. Bydd plentyn sy'n cael anhawster i ddeall iaith lafar yn cael anhawster ymgymryd ag iaith ysgrifenedig. Mae sgiliau iaith derbyngar yn hanfodol ar gyfer;
· Deall yr athro
· Dilyn arferion dosbarth
· Canolbwyntio
· Dilyn cyfarwyddiadau
· Deall iaith haniaethol
· Deall ac ateb cwestiynau
· Iaith Fynegiannol
Iaith fynegiannol yw'r gallu i gyfathrebu ag eraill gan ddefnyddio iaith lafar. Mae’n angenrheidiol i blentyn allu ymuno geiriau i ffurfio brawddegau gan ddefnyddio'r eirfa a’r gramadeg cywir. Mae siarad yn hanfodol i feddwl a dysgu plentyn ac mae medrau iaith fynegiannol da yn rhagfynegydd allweddol o allu diweddarach i ddarllen ac ysgrifennu. Mae ar blant angen sgiliau iaith fynegiannol da er mwyn:

· Disgrifio gwrthrychau a digwyddiadau
· Cyfathrebu eu meddyliau, eu hanghenion a'u dymuniadau
· Deall a mynegi straeon a digwyddiadau dilynol - ar lafar
· Trafod a rhesymu
· Dysgu
· [bookmark: cysill]Darllen ac ysgrifennu


Tarddiad a sail datblygu a dysgu iaith yn effeithiol yw’r gallu i dalu sylw a rhoi gwrandawiad. Mae nifer cynyddol o blant yn dechrau yn yr ysgol gyda sgiliau sylw a gwrandawiad gwael. Mae angen y sgiliau er mwyn i blentyn allu gwneud y canlynol;
· Dilyn cyfarwyddiadau
· Datblygu dealltwriaeth a defnydd o eiriau
· Datblygu gramadeg
· Datblygu cynhyrchiad sain lleferydd
· Cynyddu ymwybyddiaeth o ffonoleg
· Datblygu sgiliau llythrennedd
· Cymryd rhan mewn sgyrsiau a thrafodaethau dosbarth
· Gwneud ffrindiau a chymdeithasu gyda chyfoedion ag oedolion
· Dysgu am y byd o'u hamgylch

Lleferydd yw'r gallu i gynhyrchu synau a phatrymau sain ein hiaith. Mae ymchwil yn dangos y bydd cyswllt sylfaenol rhwng lleferydd a llythrennedd.  Yn y plentyn hwnnw â sgiliau prosesu lleferydd gwael gall ei chael hi'n anodd cyfuno a rhannu geiriau ar gyfer darllen ac ysgrifennu. Mae'n bwysig, cyn gweithio ar gynhyrchiad seiniau lleferydd plentyn, eich bod yn ymgynghori â therapyddion iaith a lleferydd. Fodd bynnag, mae nifer o feysydd y gellir eu cefnogi o fewn y dosbarth.

Mae chwarae gydag oedolion a gyda phlant eraill yn ffordd ddelfrydol o ddatblygu iaith. Mae plant yn dysgu trwy wylio, gwrando, archwilio ac efelychu ac felly, mae chwarae yn hanfodol ar gyfer dysgu ar draws pob oed a diwylliant. Mae'n galluogi plant i;
· Wneud synnwyr o'u byd
· Datblygu sgiliau cymdeithasol
· Mae'n caniatáu i blant fynegi eu meddyliau a'u teimladau
· Datblygu sgiliau meddwl a datrys problemau
· Datblygu iaith
· Datblygu sgiliau llythrennedd
· Gefnogi datblygu cysyniadau

Yn ogystal â ymyrraeth ‘ChATT’ awgrymaf fod aelodau staff yn mynychu’r cwrs datblygu iaith 5-11 oed Elklan hefyd er mwyn ehangu eu dealltwriaeth o ddatblygiad iaith ein disgyblion ac i gefnogi’r defnydd o’r ymyrraeth yma o fewn ein hysgol.
Os oes yna unrhyw gwestiwn ynglŷn âr cyfarfod, peidiwch oedi na phetruso i gysylltu?

Gyda diolch,
Mr Davies 

Cefndir Ysgol Pant Yr Hedydd

[bookmark: _GoBack]Mae Ysgol Pant Yr Hedydd ym mhentref Tan y Felin, tua deng milltir o dref Caerfyrddin, ac mae'n gwasanaethu'r pentref a'r ardal wledig gyfagos.
Darpara’r ysgol addysg i ddisgyblion rhwng tair ac 11 oed. Derbynnir plant i'r ysgol yn llawn amser ar ddechrau'r tymor cyn iddynt gyrraedd eu pedwerydd pen-blwydd. Rhennir y disgyblion yn chwe dosbarth. Cymraeg yw cyfrwng addysgu yn y Cyfnod Sylfaen, yn unol â pholisi'r awdurdod lleol. Addysgir y disgyblion trwy gyfrwng y Gymraeg a'r Saesneg yng Nghyfnod Allweddol 2, gyda'r nod o'u gwneud yn ddwyieithog erbyn iddynt drosglwyddo i'r ysgol uwchradd yn 11 oed.
Daw oddeutu 18% o'r disgyblion o gartrefi Cymraeg eu hiaith. Ychydig iawn o ddisgyblion sydd o gefndiroedd lleiafrifol ethnig. Mae gan tua 25% o ddisgyblion hawl i brydau ysgol am ddim, sy'n is na chanran y Sir a'r canran ar gyfer Cymru. 33% o'r disgyblion sydd ar y gofrestr anghenion dysgu ychwanegol yr ysgol, sy'n uwch na'r ffigur cenedlaethol. Ychydig iawn sydd â datganiad o anghenion addysgol arbennig.










Gwerthusiad

Yn ystod y modiwl/aseiniad yma rwyf wedi llwyddo i ehangu fy nealltwriaeth i o’r elfennau trosglwyddo, lles, tracio cynnydd a wahanol ymyraethau sy’n cael eu defnyddio o fewn ysgolion ar hyn o bryd ar draws Cymru. Wrth ymchwilio i’r ymyrraeth ChATT rwyf wedi llwyddo i ehangu fy nealltwriaeth o gamau ddatblygu iaith a lleferydd o’r Cyfnod Sylfaen i Flwyddyn 6. Yn ogystal wedi llwyddo i ddarganfod nifer o wahanol strategaethau datblygu iaith dymunaf ddefnyddio yn ystod fy mhrofiad addysgu proffesiynol olaf y flwyddyn hon.
Os byddaf yn gwneud y math yma o aseiniaid eto byddaf yn ceisio canolbwyntio ar un neu ddwy elfen o ddatblygu iaith megis sylw a gwrandawiad er mwyn ymchwilio i un elfen yn fwy manwl. Mae’ agwedd iaith a lleferydd yn eang, felly credaf fy mod wedi gorfod anghofio am rhai agweddau perthnasol er mwyn sicrhau fy mod o fewn gofynion yr aseiniad.

